section_heading: Vrijeme i temperatura
paragraph_text: Kroz svako godišnje doba mijenja se određeno vrijeme, uključujući sunčev sjaj, laganu kišu, tuču, oluje i snijeg. Iako su izmjene vremena prvotno trebale biti uključene u The Sims 2 temeljnu igru, 3D greška nije to omogućavala te bi se pojavljivali razni grafički problemi (npr. kiša je padala u zatvorene prosotre). Vrijeme u Seasons ekspanziji na različite načine može utjecati na Simse. Primjerice, vrućina tijekom ljeta može uzrokovati toplotni udar ili sunčanicu kod Simljana. Zimski snijeg može izazvati hladnoću kod Simljana, te se mogu utopliti šalicom tople čokolade, toplom kupkom ili sjedenjem pokraj kamina. Ako Simljanin ostane predugo vani tijekom snijega i k tomu je neprikladno odjeven, može se zalediti i naposljetku umrijeti ako drugi Simljanin ne pokuša ugrijati ga. Doduše, ova je interakcija dostupna samo ako dva Simljana imaju dovoljno visoku vezu. Ipak, ako djeca ostanu predugo na hladnoći, doći će socijalni radnik i oduzeti djecu roditeljima. Ponekad, no veoma rijetko, Simljanina može pogoditi grom; doduše, grom će mnogo češće udariti u stablo ili neku drugu vrstu biljke.